Tampere on yhä halutuin muuttokohde – Helsinki kirinyt toiseksi

15.04.2020

Taloustutkimuksen tutkimuksen mukaan noin joka kolmas suomalainen voisi ajatella muuttavansa Tampereelle tai Helsinkiin.

Tampere 37 % Helsinki 32 % Espoo 23 % Turku 23 % Jyväskylä 22 %



Taloustutkimuksen Muuttohalukkuus ja kaupunkien/kuntien imago 2020 -tutkimuksen mukaan suomalaisista 37 prosenttia voisi ajatella muuttavansa Tampereelle, seuraavaksi listalla sijoittuu nousussa oleva Helsinki. Espoo on noussut kolmanneksi, ohi Turun ja Jyväskylän.

Tampereen sijoittuminen kärkipaikalle on siinä mielessä merkittävä tulos, että Tampere sijoittuu ainoana tutkimuksen kaupunkina TOP 5 halutuimpien muuttokohteiden joukkoon kaikkialla Suomessa.

TOP 5 KAUPUNKIA VASTAAJAN ASUINALUEEN MUKAAN

Asuinalue: Uusimaa Helsinki Espoo Vantaa Tampere Porvoo

Asuinalue: Etelä-Suomi Tampere Turku Hämeenlinna Naantali Helsinki ja Lahti

Asuinalue: Länsi-Suomi Tampere Jyväskylä Turku, Hämeenlinna ja Pirkkala

Asuinalue: Itä-Suomi Kuopio Joensuu Jyväskylä Tampere Mikkeli

Asuinalue: Pohjois-Suomi Oulu Tampere Rovaniemi Jyväskylä Kuopio



Eri kuntakokoluokkien TOP 5 (aakkosjärjestyksessä):

Yli 100 000 asukasta: Espoo, Helsinki, Jyväskylä, Tampere ja Turku.

50 000–100 000 asukasta: Hämeenlinna, Joensuu, Lappeenranta, Porvoo ja Rovaniemi

30 000–50 000 asukasta: Hyvinkää, Järvenpää, Kangasala, Savonlinna ja Tuusula

Alle 30 000 asukasta: Lempäälä, Naantali, Pirkkala, Riihimäki ja Sipoo

Tutkimuksessa kysyttiin myös muuttoaikeita. 18 % vastanneista kertoo muuttavansa vähintään melko varmasti seuraavan viiden vuoden aikana. 23 % ei osaa asian suhteen ottaa kantaa suuntaan tai toiseen, 35 % ei todennäköisesti muuta ja 24 % ei muuta missään tapauksessa.

Tärkeimmät muuttoon vaikuttavat syyt (jos nyt olisi vaihtamassa asuinpaikkakuntaa) ovat hyvät palvelut, sijainti, työpaikka, viihtyisä asuinympäristö ja asuntojen hinnat.



Tampere arvioidaan myös kokonaismielikuvaltaan parhaaksi asuinpaikaksi. Seuraaviksi sijoittuvat Jyväskylä ja Turku. Seuraavassa taulukossa on keskiarvot 10 parhaan kaupungin saamista kokonaismielikuvista, jotka mittaavat kaupungin imagoa asuinpaikkana: (asteikko 4–10)



KAUPUNKIEN PAREMMUUSJÄRJESTYS ASUINPAIKKANA

KOKONAISMIELIKUVAN PERUSTEELLA

(10 parasta)

Yleisarvosana asuinpaikkana

Tampere 7,98 Jyväskylä 7,62 Turku 7,48 Porvoo 7,31 Kuopio 7,30 Helsinki 7,27 Hämeenlinna 7,27 Oulu 7,22 Naantali 7,15 Espoo 6,99 Kaikkien tutkittujen kaupunkien keskiarvo 6,65

Tutkimuksessa on mukana 61 Suomen suurinta kaupunkia ja kuntaa (kokorajaus 20 000 asukasta, minkä lisäksi tutkimuksessa on mukana muutama 20 000 asukkaan rajaa tavoitteleva kunta).

Tutkimus toteutettiin osana Suomi Tänään -internetpaneelitutkimusta, johon vastasi 3101 iältään 15-79 -vuotiasta suomalaista helmikuussa 2020.

Lisätiedot ja tutkimusraportin tilaukset:

tutkimuspäällikkö Timo Myllymäki, 010 758 5441 tai timo.myllymaki@taloustutkimus.fi